**Ministru kabineta protokollēmuma projekta „Par Latvijas Republikas Izglītības un zinātnes ministrijas, Latvijas Republikas Ekonomikas ministrijas un Eiropas Komisijas Vienotā pētniecības centra Saprašanās memorandu” sākotnējās ietekmes novērtējuma ziņojums (anotācija)”**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Pamatojoties uz Izglītības un zinātnes ministrijas iniciatīvu.  |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar 2014.gada 21.oktobrī Ministru kabinetā izskatīto Informatīvo ziņojumu "Par Zinātnes, tehnoloģiju attīstības un inovācijas pamatnostādņu 2014.-2020.gadam ieviešanas rīcības plānu, kas ietver Viedās specializācijas stratēģijas pasākumu plānu un rezultātu rādītāju sistēmas aprakstu, izstrādes progresu"(prot. Nr.57 50.§) Izglītības un zinātnes ministrijai (turpmāk – ministrijai) ir noteikts turpināt Viedās specializācijas monitoringa sistēmas izveidi. Viedās specializācijas stratēģijas īstenošanas monitoringa sistēma ir vērsta uz Zinātnes, tehnoloģijas attīstības un inovācijas pamatnostādņu 2014.-2020.gadam (turpmāk – ZTAI) politikas rezultātu sasniegšanas uzraudzību. ZTAI pamatnostādnēs ir noteikti galvenie politikas rezultāti, kas raksturo kopējo Latvijas inovāciju kapacitāti:1) ieguldījumi pētniecībā un attīstībā 1,5% apmērā no iekšzemes kopprodukta 2020. gadā, tai skaitā privātā sektora ieguldījumi pētniecībā un attīstībā, procenti no kopējiem ieguldījumiem 48% (2012-24,8%); 2) Augsto un vidēji augsto tehnoloģiju nozaru īpatsvars Latvijas preču eksportā 31% (2012-23,8%); 3) Apstrādes rūpniecības produktivitātes pieaugums 2020.gadā pret 2011.gadu 40%. 4) pētniecībā un attīstībā nodarbināto skaita pieaugums 2020.gadā pret 2013.gadu 40%.Saprašanās memorands ar Eiropas Komisijas Vienoto pētniecības centru (turpmāk – VPC) paredz uzsākt sadarbību Viedās specializācijas stratēģijas izpildes novērtējuma un monitoringa analīzē, kā arī Viedās specializācijas stratēģijas ietekmes uz pētniecību un tautsaimniecību novērtējuma analīzē.Sadarbība ar VPC ietvers: a) Analītiskās kapacitātes attīstību Viedās specializācijas stratēģijas uzraudzībai un ieviešanai;b) VPC ekspertu piesaisti Viedās specializācijas stratēģijas izvērtēšanai;c) Kopīgu līdzdalību personīgās attīstības un apmācības programmas īstenošanā;d) Apmācības programmu kopīgu izveidi savstarpēji interesējošās jomās;e) Atbilstošas zinātniskās un tehnoloģiskās informācijas apmaiņu, piemēram, rīkojot kopīgus seminārus un konferences.Pētniecība enerģētikas jomā ir būtiska, lai sekmētu ilgtspējīgas ekonomikas ar zemu oglekļa dioksīda emisiju līmeni attīstību. Pētījumu enerģētikas jomā mērķis ir atbalstīt ES politiku, kas nodrošinātu enerģijas ražošanas, pārvades un izmantošanas drošību, drošumu un efektivitāti. Enerģētikas sistēmām ir jābūt noturībām pret satricinājumiem, jānodrošina jaunu energoresursu, jo īpaši atjaunojamo energoresursu, integrāciju. Energoefektivitāte ir viens no visātrākajiem un izmaksu efektīvākajiem veidiem, kā samazināt CO2 emisijas, veicināt energoapgādes drošību, un padarīt valsti konkurētspējīgāku. Būtisks integrēta enerģijas tirgus izveides elements, kas sekmē konkurētspēju, ir moderna enerģētikas infrastruktūra, tostarp viedie tīkli. Līdz ar to Saprašanās memorands ar VPC paredz sadarbību energoapgādes drošības, atjaunojamās enerģijas, viedo tīklu un energoefektivitātes jautājumos.Tāpat pētniecība vides jomā, t.sk. bioloģiskās daudzveidības aizsardzībā un ekosistēmu pakalpojumu ilgtspējīgā nodrošināšanā, ņemot vērā  šo vitāli svarīgo resursu nozīmi, ir būtiska ekonomikā, sociāli-politiskajā sfērā, kā arī dzīves kvalitātes (ūdens, gaisa, pārtikas u.c. resursu) nodrošināšanā un atjaunošanā. Saprašanās memorands ar VPC paredz sadarbības pilnveidošanu vides zinātnes jautājumos. |
|  3. |  Projekta izstrādē iesaistītās institūcijas | Izglītības un zinātnes ministrija, Ekonomikas ministrija, Valsts izglītības un attīstības aģentūra un Vides aizsardzības un reģionālās attīstības ministrija.  |
|  4. |  Cita informācija | Pēc Saprašanās memoranda parakstīšanas, tiks izveidota vadības darba grupa, kuras uzdevums būs izstrādāt darba programmu, lai koordinētu pētniecības darbību savstarpēji interesējošās jomās (zinātniskos tematos) un nodrošinātu informācijas apmaiņu un efektīvu resursu izmantošanu.Saprašanās memoranda īstenošana tiks nodrošināta piešķirto budžeta līdzekļu ietvaros. Par katru aktivitāti, kas tiks īstenotas Saprašanās memoranda ietvaros, tiks slēgts atsevišķs un oficiāls sadarbības līgums, ietverot paredzētās sadarbības tehniskos, juridiskos (tostarp, katras puses saistības un intelektuālā īpašuma tiesības) un finansiālos aspektus. Sadarbības līgumi tiks slēgti ievērojot piešķirtos un pieejamos budžeta līdzekļus. Saprašanās memorands ir apstiprināms Ministru kabinetā, jo Saprašanās memoranda saturs un apjoms pārsniedz ministrijas kompetenci. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas un zinātniskās institūcijas, kurām ir risināmi Viedās specializācijas stratēģijas izpildes un enerģētikas jautājumi. |
| 2. | Tiesiskā regulējuma ietekme uz tautsaimniecības un administratīvo slogu | Nav.  |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija, Ekonomikas ministrija un Valsts izglītības un attīstības aģentūra.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju, institūciju un cilvēkresursu ietvaros.  |
| 3. | Cita informācija | Nav.  |

Anotācijas III, IV, V un VI sadaļa – projekts šīs jomas neskar

Izglītības un zinātnes ministres vietā

– kultūras ministre D.Melbārde

Vīza: Valsts sekretāres vietniece-

Izglītības departamenta direktore,

valsts sekretāra pienākumu izpildītāja E.Papule

09.06.2015. 13:35

743

kaspars.karolis@izm.gov.lv,

67047996